गद्दी को छोड़ दें गद्दाफी : ओबामा  
व्हाइट हाउस में एक समाचार सम्मेलन के दौरान ओबामा ने कहा, गद्दाफी नेतृत्व की वैधता खो चुके हैं इसलिए उनको गद्दी छोड़ देनी चाहिए।
अमेरिकी राष्ट्रपति बराक ओबामा ने लीबिया में मानवीय सहायता कार्यों के लिए सैन्य विमानों के उपयोग को अपनी स्वीकृति प्रदान करते हुए कहा है कि लीबियाई नेता मुअम्मर गद्दाफी अपनी वैधता खो चुके हैं इसलिए उनको गद्दी छोड़ देनी चाहिए।  व्हाइट हाउस में एक समाचार सम्मेलन के दौरान ओबामा ने कहा, गद्दाफी नेतृत्व की वैधता खो चुके हैं इसलिए उनको गद्दी छोड़ देनी चाहिए। लीबिया में लोगों के खिलाफ हिंसा रुकनी चाहिए और जो भी हिंसा फैला रहे हैं उनको जिम्मेदार ठहराना जाना चाहिए। लीबियाई जनता की स्वतंत्रता, लोकतंत्र और गौरव की चाहत पूरी की जानी चाहिए।  मैंने उन मिस्रवासियों की स्वदेश वापसी के लिए अमेरिकी सैन्य विमानों के इस्तेमाल की स्वीकृति दी है जो ट्यूनिशिया की सीमा पर पहुंच गए थे। दूसरी तरफ अमेरिकी रक्षा मुख्यालय पेंटागन ने स्वीकार किया है कि लीबियाई सेना ने विपक्षी दलों के साथ अपनी लड़ाई में बमबारी करने के लिए युद्धक विमानों का उपयोग किया है। टेलीविजन फुटेज का हवाला देते हुए पेंटागन के प्रवक्ता कर्नल डेव लापन ने संवाददाताओं से कहा, यह साफ है कि उन्होंने विमानों का इस्तेमाल किया है। हालांकि यह साफ नहीं है कि इस हमले का लक्ष्य विद्रोही थे या आम नागरिक।